CELEX: 32007D0603
Language: sk
Date: 2007-09-07 00:00:00
Title: 2007/603/ES: Rozhodnutie Komisie zo 7. septembra 2007 , ktorým sa mení a dopĺňa rozhodnutie 2001/618/ES s cieľom zahrnúť Slovensko do zoznamu regiónov bez výskytu Aujeszkeho choroby a regiónov v Španielsku do zoznamu regiónov, v ktorých sa realizujú schválené programy boja proti Aujeszkeho chorobe [oznámené pod číslom K(2007) 4108] (Text s významom pre EHP )

8.9.2007   
            
            
               SK
            
            
               Úradný vestník Európskej únie
            
            
               L 236/7
            
         
      ROZHODNUTIE KOMISIE
   
   zo 7. septembra 2007,
   ktorým sa mení a dopĺňa rozhodnutie 2001/618/ES s cieľom zahrnúť Slovensko do zoznamu regiónov bez výskytu Aujeszkeho choroby a regiónov v Španielsku do zoznamu regiónov, v ktorých sa realizujú schválené programy boja proti Aujeszkeho chorobe
   [oznámené pod číslom K(2007) 4108]
   (Text s významom pre EHP)
   (2007/603/ES)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 64/432/EHS z 26. júna 1964 o zdravotných problémoch zvierat ovplyvňujúcich obchod s hovädzím dobytkom a ošípanými vo vnútri Spoločenstva (1), a najmä na jej článok 9 ods. 2 a článok 10 ods. 2,
   keďže:
   
               (1)
            
            
               Smernicou 64/432/EHS sa stanovujú predpisy pre obchod s určitými zvieratami vo vnútri Spoločenstva. Podľa článku 9 uvedenej smernice sa Komisii v prípade určitých nákazlivých chorôb vrátane Aujeszkeho choroby predkladajú na schválenie povinné národné programy. Okrem toho musia členské štáty podľa článku 10 smernice 64/432/EHS predložiť Komisii dokumentáciu o výskyte týchto chorôb na ich území.
            
         
               (2)
            
            
               Rozhodnutie Komisie 2001/618/ES z 23. júla 2001 o dodatočných zárukách v obchode s ošípanými vo vnútri Spoločenstva, čo sa týka Aujeszkeho choroby, o kritériách na poskytovanie informácií o tejto chorobe a o zrušení rozhodnutia 93/24/EHS a 93/244/EHS (2) obsahuje zoznam členských štátov alebo ich regiónov bez výskytu Aujeszkeho choroby, v ktorých je podľa prílohy I zakázané očkovanie. Príloha II k rozhodnutiu 2001/618/ES obsahuje zoznam členských štátov alebo ich regiónov, v ktorých sa realizujú programy boja proti Aujeszkeho chorobe.
            
         
               (3)
            
            
               Program eradikácie Aujeszkeho choroby sa v Slovenskej republike realizuje už niekoľko rokov.
            
         
               (4)
            
            
               Slovensko predložilo Komisii podkladovú dokumentáciu, z ktorej vyplýva, že územie Slovenska je bez výskytu Aujeszkeho choroby a táto choroba bola v tomto členskom štáte eradikovaná.
            
         
               (5)
            
            
               Komisia preskúmala dokumentáciu, ktorú predložilo Slovensko a zistila, že je v súlade s článkom 10 ods. 1 smernice 64/432/EHS. Z tohto dôvodu by sa mal tento členský štát zaradiť do zoznamu uvedeného v prílohe I k rozhodnutiu 2001/618/ES.
            
         
               (6)
            
            
               Program eradikácie Aujeszkeho choroby sa v Španielsku realizuje už niekoľko rokov.
            
         
               (7)
            
            
               Španielsko v súčasnosti predložilo Komisii podkladovú dokumentáciu o programe v autonómnych oblastiach Galícia, País Vasco, Astúria, Kantábria, Navarra, La Rioja a v provinciách León, Zamora, Palencia, Burgos, Valladolid a Ávila v autonómnej oblasti Castilla y León a v provincii Las Palmas na Kanárskych ostrovoch a požiadalo o schválenie tohto programu.
            
         
               (8)
            
            
               Komisia preskúmala dokumentáciu, ktorú predložilo Španielsko a zistila, že zodpovedá kritériám stanoveným v článku 9 ods. 1 smernice 64/432/EHS.
            
         
               (9)
            
            
               Z toho dôvodu by sa mal zoznam uvedený v prílohe II k rozhodnutiu 2001/618/ES doplniť o tieto regióny Španielska.
            
         
               (10)
            
            
               Rozhodnutie 2001/618/ES by sa preto malo zodpovedajúcim spôsobom zmeniť a doplniť.
            
         
               (11)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Prílohy I a II k rozhodnutiu 2001/618/ES sa nahrádzajú textom v prílohe k tomuto rozhodnutiu.
   Článok 2
   Toto rozhodnutie je určené členským štátom.
   
      V Bruseli 7. septembra 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES 121, 29.7.1964, s. 1977/64. Smernica naposledy zmenená a doplnená smernicou 2006/104/ES (Ú. v. EÚ L 363, 20.12.2006, s. 352).
   
      (2)  Ú. v. ES L 215, 9.8.2001, s. 48. Rozhodnutie naposledy zmenené a doplnené rozhodnutím 2006/911/ES (Ú. v. EÚ L 346, 9.12.2006, s. 41).
   
      PRÍLOHA
      „
            PRÍLOHA I
            Členské štáty alebo ich regióny, ktoré sú bez výskytu Aujeszkeho choroby a v ktorých je očkovanie zakázané
            
                        kód ISO
                     
                     
                        Členský štát
                     
                     
                        Regióny
                     
                  
                        CZ
                     
                     
                        Česká republika
                     
                     
                        všetky regióny
                     
                  
                        DK
                     
                     
                        Dánsko
                     
                     
                        všetky regióny
                     
                  
                        DE
                     
                     
                        Nemecko
                     
                     
                        všetky regióny
                     
                  
                        FR
                     
                     
                        Francúzsko
                     
                     
                        departementy Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d'Or, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Gard, Gers, Gironde, Hautes-Alpes Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Moselle, Nièvre, Oise, Orne, Paris, Pas de Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d'Oise, Var, Vaucluse, Vendée, Vienne, Vosges, Yonne, Yvelines
                     
                  
                        CY
                     
                     
                        Cyprus
                     
                     
                        celé územie
                     
                  
                        LU
                     
                     
                        Luxembursko
                     
                     
                        všetky regióny
                     
                  
                        AT
                     
                     
                        Rakúsko
                     
                     
                        celé územie
                     
                  
                        SK
                     
                     
                        Slovensko
                     
                     
                        všetky regióny
                     
                  
                        FI
                     
                     
                        Fínsko
                     
                     
                        všetky regióny
                     
                  
                        SE
                     
                     
                        Švédsko
                     
                     
                        všetky regióny
                     
                  
                        UK
                     
                     
                        Spojené kráľovstvo
                     
                     
                        všetky regióny v Anglicku, Škótsku a vo Walese
                     
                  
         
            PRÍLOHA II
            Členské štáty alebo ich regióny, v ktorých sa realizujú schválené programy boja proti Aujeszkeho chorobe
            
                        kód ISO
                     
                     
                        Členský štát
                     
                     
                        Regióny
                     
                  
                        BE
                     
                     
                        Belgicko
                     
                     
                        celé územie
                     
                  
                        ES
                     
                     
                        Španielsko
                     
                     
                        územie autonómnych oblastí Galícia, País Vasco, Astúria, Kantábria, Navarra, La Rioja
                        územie provincií León, Zamora, Palencia, Burgos, Valladolid a Ávila v autonómnej oblasti Castilla y León
                        územie provincie Las Palmas na Kanárskych ostrovoch
                     
                  
                        FR
                     
                     
                        Francúzsko
                     
                     
                        departementy Côtes-d'Armor, Finistère, Ille-et-Vilaine, Morbihan a Nord
                     
                  
                        IT
                     
                     
                        Taliansko
                     
                     
                        provincia Bolzano
                     
                  
                        NL
                     
                     
                        Holandsko
                     
                     
                        celé územie
                     
                  “